کوئٹہ(آن لائن)جمعیت علماءاسلام نا بنجائی سرپرست و قومی اسمبلی نا باسک مولاناعصمت اللہ پارینے کہ قادیانیک شریعت و پاکستان نا آئین نا باغی ءُ‘ حکومت اوفتے آئینی رکھ تننگ کن بہا پٹپ۔ قوم معلومدار مننگ خواہک کہ عمران حکمران ٹ ہمو ہرافک ءُ ہرا قادیانی تے امت مسلمہ ٹی اوار کننگ کن وار وار سازش کیرہ‘ اقلیتی کمیشن نا ٹہیفنگ ناوخت آ نوٹیفیکیشن اٹ احمدی مسلم نا لوز ءِ اوار کرسا آئین نا خلاف ورزی کننگانے‘ نوٹیفکیشن جاری کروک و ہرافتا موکل آن جاری مس کل ءِ پاش کننگے۔ داکان مست اسرائیل نا مخ تفی ٹی پارلیمنٹ اٹ پی ٹی آئی نا نیاڑی باسک بھاز بھلو دلیل تننگ نا کوشست کرے ولے نن پیدوار کننگ خوانہ کہ قادیانیت نا غلیظ انگا عقیدہ ءِ مون آ اتنگ نا ہچ موکل تفنہ۔ است ہسونی ناہیت دادے کہ حکومت تینا قادیانی ایجنڈا ءِ پورو کننگ کن وزیر مذہبی امور نورالحق قادری ءِ کاریم اٹ اتنگ اٹ ءِ ۔ اگہ محکمہ اودے راستکی تیان معلومدار کپک تو او استیفہ ایتے‘ اگہ اوڑتون واک اف تو وزیر انت اسے ناءِ۔
